CELEX: 62010TN0041
Language: hu
Date: 2010-02-02 00:00:00
Title: T-41/10. sz. ügy: 2010. február 2-án benyújtott kereset — SIMS — Ecole de ski internationale kontra OHIM — SNMSF (esf école du ski français)

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/50
            
         2010. február 2-án benyújtott kereset — SIMS — Ecole de ski internationale kontra OHIM — SNMSF (esf école du ski français)
   (T-41/10. sz. ügy)
   2010/C 100/76
   A keresetlevél nyelve: francia
   
      Felek
   
   
      Felperes: Syndicat international des moniteurs de ski — Ecole de ski internationale (SIMS — Ecole de ski internationale) (Albertville, Franciaország) (képviselő: L. Raison-Rebufat ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Syndicat national des moniteurs du ski français (SNMSF) (Meylan, Franciaország)
   
      Kereseti kérelmek
   
   
               —
            
            
               A Törvényszék változtassa meg és teljes egészében helyezze hatályon kívül az OHIM első fellebbezési tanácsának 2009. november 11-én hozott R 235/2009-1. sz. határozatát, amely az OHIM törlési osztálya által hozott, a felperesnek a 4 624 987. sz. védjegy törlése iránti kérelmét a 207/2009/EK rendelet 7. cikke (1) bekezdése h) és g) pontjának a megsértése miatt elutasító 2557. sz. határozat ellen a felperes által benyújtott hatályon kívül helyezés iránti keresetre vonatkozik;
            
         
               —
            
            
               rendelje el az említett 4 624 987. sz. védjegy törlését a következő kettős indok alapján:
               
                           —
                        
                        
                           a Párizsi Egyezmény 6c. cikke (1) bekezdése a) és c) pontjának a megsértése, amely rendelkezésekre a közösségi védjegyről szóló, 2009. február 26-i 207/2009 tanácsi rendelet 7. cikkének h) pontja kifejezetten hivatkozik;
                        
                     
                           —
                        
                        
                           a közösségi védjegyről szóló, 2009. február 26-i 207/2009 tanácsi rendelet 52. cikkének megsértése, amely rendelkezés ugyanezen rendelet 7. cikke (1) bekezdésének g) pontjára hivatkozik;
                        
                     
         
               —
            
            
               a közösségi védjegyről szóló, 2009. február 26-i 207/2009 tanácsi rendelet 51. cikke (1) bekezdése c) pontjának a megsértése miatt.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: az „esf école du ski français” ábrás védjegy a 25., 28. és 41. osztályba tartozó áruk és szolgáltatások tekintetében (4 624 987. sz. közösségi védjegy).
   
      A közösségi védjegy jogosultja: Syndicat national des moniteurs du ski français.
   
      A közösségi védjegy törlését kérelmező fél: a felperes.
   
      A törlési osztály határozata: a törlési osztály a törlés iránti kérelmet elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 7. cikke (1) bekezdése h) és g) pontjának, és az 51. cikke (1) bekezdése c) pontjának a megsértése.